Legend of Kuapakaa. 127 



la ia i noho ai malaila, lohe aku la ia ua malolo o Kohala; a lohe ia, hele aku la 

 i ke kakahiaka nui. e hoa ana keia mau mea elua i ka waa, e holo ai i ka malolo. Olelo 

 aku la o Kuapakaa ia laua: "He waa aha ko olua?" "He waa holo i ka malolo.'" 

 "Owau hoi ha kekahi e kau ma ko olua waa?" "Aole, e komo auanei ka waa." I aku 



Kuapakaa: "U. I pono hoi ka holo ana o ka waa, he kaliu kekahi; ina hoi kakou e 

 holo, aole o ko olua haawina ke lilo mai ana ia'u, no ka mea, ua ike no au i ke ano o ka 

 lawaia ana ; ina e nui ka loaa ana o ka malolo, e pa kaau ka haawi ana o na pahoe ; ina 

 hoi e uuku, e pa kauna ka haawina o na pahoe; nolaila, aole o ko olua haawina ke lilo 

 mai ana ia'u." A no ka maikai o ka Kuapakaa olelo, nolaila, ae na kanaka nona ka 

 waa e holo o Kuapakaa i ka pahoe malolo. 



Holo aku la lakou i ka pahoe malolo, a loaa ka malolo, haawi pa kaau iho la na 

 ia i na pahoe; mahope o laila, hoi mai la lakou. Ma keia hoi ana, hui mai la kekahi 

 waa me ko lakou waa, eono nae kanaka o ia waa, ekolu no hoi lakou nei o ko lakou waa. 



1 aku o Kuapakaa, i kona mau kanaka hoa holo; "E heihei ko kakou waa me ko lakou 

 la waa, a e pili na kaau malolo a kakou me ia waa." Alalia, huhu iho la kekahi ka- 

 naka ia ia, a olelo mai la; "Kahaha! wahi a wai, e eo ia oe na kanaka eono ke heihei?" 

 I aku o Kuapakaa i ke kanaka i olelo mai ia ia ; "E hoi hoi ha oe ma keia waa, hui, ahiku 

 oukou o ko oukou waa, a i elua no hoi maua ma keia waa?" 



Pane aku la kekahi kanaka, o ka lua ia ; "E lilo auanei ka"u kaau malolo ia oe? E 

 puka aku no auanei ko kaua ikaika i mua o na kanaka makua? Aole e puka." A lohe o 

 Kuapakaa, olelo aku la ia; "Ou hoi hoi ha ma keia waa, hui awalu oukou, owau no 

 hoi ma keia waa, heihei kakou, o na kaau malolo ka pili a kakou? Ina oukou e pae e i 

 uka, alalia, lilo ka'u mau malolo ia oukou; a ina hoi owau ke pae e i uka, lilo ka oukou 

 mau malolo ia'u." Ma keia mau olelo a Kuapakaa, ae lakou. Nolaila, nonoi mai la 

 lakou i ka Kuapakaa kaau malolo, e haawi aku ia lakou e paa ai ka pili, i aku o Kua- 

 pakaa; "Aole, i ko'u manao, o ka oukou ke haawi mai ia'u e ]jaa ai. No ka mea, ina 

 oukou e eo ia'u, aole e loaa mai, lele aku au aumeume, eha au ia oukou, no ka mea, he 

 nui oukou, hookahi au; a ina au e eo ia oukou, alalia, aole au e aua ia ovikou, no ka 

 mea, aole au e lanakila maluna o oukou, hookahi au, he paapu oukou; nolaila, aole 

 oukou e maka'u ia'u." Ma keia mau olelo maikai a Kuapakaa, ua ae lakou, a hoomakau- 

 kau iho la lakou e heihei, kaulike iho la lakou a kupono na waa, oia iho la ; "Oia," o ka 

 manawa ia i hoe ai. 



Ia lakou e hoe ana, kaa aku la ka waa o na kanaka ewalu i nuia loa, a hala hope 

 loa keia ia lakou la. Kahea ae la keia i ke kui)unawahine, ia Laamaomao, e hoouna mai 

 i mau nalu ekolu, i mea e ])ae ai ko ianei waa. Mahope o keia kahea ana, ua ku mai la 

 ka nalu a kiekie loa, mahope o ia nei, nolaila, hooponopono keia mamua o ka nalu a ku- 



